ความเสี่ยงเพิ่มขึ้น และควรมีเส้น Stop ที่ 1,570
ดัชนี SET อาจไปไม่ถึงเป้า 1,670 ที่เราเคยคุยกันมาก่อนหน้านี้ เพราะว่า SET กำลังถอยลงจากแนวต้าน X ในรูป
27 พ.ค. 2556

ดัชนี SET อาจไปไม่ถึงเป้า 1,670 ที่เราเคยคุยกันมาก่อนหน้านี้ เพราะว่า SET กำลังถอยลงจากแนวต้าน X ในรูป 
แม้ว่าแนวโน้มหุ้นโลกจะยังดูบวกอยู่ แต่ก็ให้รอดูไปก่อน ส่วนที่แนวโน้มบวกในหุ้นโลกจะช่วยหนุนรีบาวด์ในตลาดไทยได้หรือไม่ ก็จะคอยจับตาและมี Update ให้ ทั้งในนี้และในเว็บไซต์ของ KS ในหมวดบทวิเคราะห์ทางเทคนิค แต่ขณะที่เราจับตาดูไปก่อนนั้น เราควรลดพอร์ตออกมาดูด้วย ถ้า SET หลุดแนวรับที่ 1,570 ระหว่างวัน โดยถ้า SET หลุด 1,570 แล้ว Downside อาจถอยลงไปที่ 1,535-1,520 หรือหลุด 1,500
พูดอีกอย่างหนึ่ง คือ การซื้อเมื่ออ่อนตัวควรทำหลังจากมีรีบาวด์ และไม่ใช่เมื่อเราเห็นว่าตลาดได้ถอยลงมาลึกแล้ว 
ในหุ้นหลักบ้านเรานั้น สถานการณ์กำลังดูเสี่ยงขึ้นในการลุ้น SET50 ซิกแซ็กขึ้นต่อ และต้องระวังมากขึ้นถ้าแนวรับแถวๆ 1,040-1,038 ยืนไม่อยู่ นอกจากนี้ยังต้องดูแนวรับของดัชนีธนาคารแถวๆ 590-580 ประกอบด้วย โดยสถานการณ์อาจจะดีขึ้น ถ้าดัชนี SET50 ที่ 1,0631,064 และ 1,079 และดัชนีธนาคารทะลุด่านที่ 593-595 ขึ้นมายืนได้ กรณีนั้นจะกลับเข้าไปลุ้นได้หรือไม่ ก็ขอ Update อีกที แต่จะดูเสี่ยงขึ้นถ้าดัชนี SET50 หลุด 1,038 ลงมา กรณีนั้นแนวรับต่อไปของ SET50 อาจอยู่ที่ 1,020-1,016 ส่วนในหุ้นเป็นตัวๆ นั้น SCB ถอยลงมาจากด่านสำคัญแถวๆ 199-200 และต้องระวังถ้าแนวรับแถวๆ 183 ยืนไม่อยู่ อาจถอยต่อลงไปทดสอบ 173 ส่วนพลังงานนั้น PTT ที่ถอยลงมาก็ดูแนวรับต่อไปที่ 338-337 และ 333 และแนวรับของ PTTEP ที่ 153-152
ในหมวดอื่นๆ ที่ขอ Update ก็คือ หมวด Transportations ที่แกว่งแรงลงมา ขอดูแนวรับของ AOT ที่ 165160 และ Cycle Support ช่วงต้นอาทิตย์นี้ว่าจะยืนได้หรือไม่ โดยจะดีขึ้นถ้า AOT ทะลุด่าน 169.50 ขึ้นมายืนได้ ส่วนหมวด ICT อาจถอยต่อลงไปตั้งหลักที่แนวรับ 253 และ/หรือ 249 โดยอาจดูแนวรับในหุ้นเป็นตัวๆ ประกอบด้วย เช่น แนวรับของ ADVANC ที่ 282-280 และ 275 TRUE แนวรับที่ 9.85 และ 9.05 แนวรับของ INTUCH ที่ 90.5089 JAS ดูแนวรับที่ 9.25 และ 9.05 ประกอบ ส่วน Property ที่โดนแกว่งลงมาด้วย ก็ดูแนวรับที่บริเวณ 342-336 ซึ่งสถานการณ์เหล่านี้เราจะคอยจับตาและ Update ให้ ซึ่งในหุ้นเป็นตัวๆ ในหมวดอื่นๆ ก็จะมี Update รวมทั้ง Chart ต่างๆ ใน Daily Market Timing ใน www.kasikornsecurites.com 
สำหรับทองคำนั้น ถ้าดูแนวโน้มทาง Technical แล้ว ระยะสั้นแกว่งถอยลงมาแถวๆ แนวรับที่ 1,340 เหรียญสหรัฐ และอีกจุดใกล้ๆ ที่ 1,320 เหรียญสหรัฐ ที่ยังดู HiRiskHiReturn กรณียืนได้ ก็อาจมีลุ้นรีบาวด์ โดยมีด่านที่ 1,400-1,410 เหรียญสหรัฐ และ 1,434 เหรียญสหรัฐ แต่ระวังแกว่งต่อถ้าหลุด 1,320 เหรียญสหรัฐ อาจถอยต่อลงไปทดสอบแนวรับต่อไปที่ 1,296 เหรียญสหรัฐ และ/หรือ 1,264 เหรียญสหรัฐ ส่วนทองบ้านเรานั้น ก็ดูแนวรับที่ 19,270 และ 18,600 ว่าจะยืนได้หรือไม่ ถ้ายืนไม่อยู่อาจแกว่งถอยต่อลงไปทดสอบ 17,500 ส่วนด่านกรณีรีบาวด์มีด่านที่ 20,220 ทะลุได้ก็อาจขึ้นต่อไปทดสอบ 20,420 และ/หรือ 20,910 (สามารถติดตามการวิเคราะห์รายวันได้ใน Commodity Derivatives www.kasikornsecurities.com) n
ข้อมูลที่ใช้ในการวิเคราะห์ Update ถึงวันพฤหัสบดีที่ 23 พ.ค.